സ്കൂള് തുറക്കാനുള്ള അന്തിമ മാര്ഗരേഖ പുറത്തിറക്കി വിദ്യാര്ഥികള്ക്ക് കെ.എസ്.ആര്.ടി.സി സര്വീസ് നടത്തും തിരുവനന്തപുരം: സംസ്ഥാനത്തെ സ്കൂളുകള് തുറക്കുന്നതിനുള്ള അന്തിമ മാര്ഗരേഖ സര്ക്കാര് പുറത്തിറക്കി.ആറ് വകുപ്പുകള് ചേര്ന്ന് മാര്ഗരേഖ നടപ്പിലാക്കും. വിദ്യാഭ്യാസ, ആരോഗ്യ, തദ്ദേശ വകുപ്പുകള്ക്കാവും പ്രധാന ചുമതലയുണ്ടാവുക.വിദ്യാഭ്യാസ മന്ത്രി വി.ശിവന്കുട്ടിയും ആരോഗ്യമന്ത്രി വീണ ജോര്ജും ചേര്ന്നാണ് മാര്ഗരേഖ പുറത്തിറക്കിയത്. എല്ലാ വിദ്യാര്ഥികളും സ്കൂളില് എത്തണമെന്ന് നിര്ബന്ധമില്ല. രക്ഷിതാക്കളുടെ പൂര്ണ്ണ സമ്മതത്തോടെ വിദ്യാര്ഥികള് സ്കൂളില് വന്നാല് മതിയാകും.പൊതു അവധി ദിനങ്ങളല്ലാത്ത ശനിയാഴ്ചകളിലും സ്കൂള് പ്രവര്ത്തിക്കും. ആദ്യത്തെ രണ്ടാഴ്ച ഉച്ചവരെ മാത്രമായിരിക്കും ക്ലാസുണ്ടാവുക. സ്കൂളുകളിലെ സാഹചര്യം പരിഗണിച്ചാവും വിദ്യാര്ഥികള്ക്ക് ഉച്ചഭക്ഷണം നല്കുക. വിദ്യാര്ഥികള്ക്ക് മാത്രമായി കെ.എസ്.ആര്.ടി.സി സര്വീസ് നടത്തും. ഓട്ടോകളില് പരമാവധി മൂന്ന് വിദ്യാര്ഥികള്ക്കാവും സഞ്ചരിക്കാന് സാധിക്കുക. ഡോക്ടര്മാരുടെ സേവനം സ്കൂളുകളില് ഉറപ്പാക്കാന് ശ്രദ്ധിക്കണം. കോവിഡ് മാനദണ്ഡം പാലിച്ച് പ്രവേശനോത്സവം നടത്താനാണ് ശ്രമം.സ്കൂളുകളിലെത്തുന്ന അധ്യാപകഅനധ്യാപക ജീവനക്കാര് നിര്ബന്ധമായും രണ്ട് ഡോസ് വാക്സിന് സ്വീകരിച്ചിരിക്കണം.